വീട്ടുകാര്യങ്ങള് നോക്കണം, ഷാപ്പില് പോയൊന്ന് സുഖിക്കണം സസ്പെന്ഷന് പിന്നാലെ വെള്ളത്തില് മുങ്ങിയ ബസ് ഡ്രൈവര് Begin typing your search... X പൂഞ്ഞാര് പള്ളിയുടെ മുന്നില് വച്ച് ഉരുള്പൊട്ടി വെള്ളം വന്ന് വണ്ടി നിന്നു പോയതാണെന്ന് വെള്ളക്കെട്ടില് മുക്കാലും മുങ്ങിയ കെ എസ് ആര്ടിസി ബസിലെ ഡ്രൈവര്. കെസ് ആര്ടിസിയ്ക്ക് നല്കിയ വിശദീകരണത്തിലാണ് ഡ്രൈവര് ജയദീപ് സെബാസ്റ്റ്യന് സംഭവത്തെ കുറിച്ച് വിശദീകരിക്കുന്നത്. ബസ് വെള്ളക്കെട്ടില് കുടുങ്ങിയതിന് പിന്നാലെ ഈരാറ്റുപേട്ട ഡിപ്പോയിലെ ഡ്രൈവര് എസ് ജയദീപിനെയാണ് സസ്പെന്ഡ് ചെയ്തതിരുന്നു. പിന്നാലെയാണ് സംഭവങ്ങള് വിശദീകരിച്ച് ജയദീപ് രംഗത്ത് എത്തിയത്. ശക്തമായ മഴയെ തുടര്ന്ന് പൂഞ്ഞാര് സെന്റ് മേരീസ് പള്ളിക്കുമുന്നില് രൂപപ്പെട്ട വെള്ളക്കെട്ടിലൂടെ യാത്രക്കാരുടെ ജീവന് ഭീഷണി ഉയര്ത്തി വാഹനമോടിച്ചെന്ന പരാതിയുടെ അടിസ്ഥാനത്തിലാണ് സസ്പെന്ഷന്. എന്നാല് തനിക്ക് ലഭിച്ച സസ്പെന്ഷന് ആഘോഷമാക്കുകയാണ് എന്നാണ് ഡ്രൈവര് തന്റെ ഫേസ്ബുക്ക് പോസ്റ്റില് വ്യക്തമാക്കുന്നത്. വീട്ടുകാര്യങ്ങള് നോക്കി ടിഎസ് നം. 50 ല് ഉം പോയി സുഖിച്ച് വിശ്രമിക്കട്ടെ എന്നാണ് സംഭവവുമായി ബന്ധപ്പെട്ട് വന്ന പത്രവാര്ത്ത പങ്കുവച്ച് ഡ്രൈവര് വ്യക്തമാക്കുന്നത്. മേലുദ്യോഗസ്ഥര്ക്ക് എതിരെയും ശ്കതമായ വിമര്ശനമാണ് ഡ്രൈവര് ഉന്നയിക്കുന്നത്. ഒരു അവധി ചോദിച്ചാല് തരാത്തവര് ഇനി വേറെ ആളെ വിളിച്ച് ഓടിക്കട്ടെ. താന് വീട്ടുകാര്യങ്ങള് നോക്കി ടിഎസ് നം. 50 ല് കള്ള് ഷാപ്പ് നമ്ബര് പോയി സുഖിച്ച് വിശ്രമിക്കട്ടെ എന്നും ജയദീപ് വ്യക്തമാക്കുന്നു. ടിഎസ് നം. 50 എന്ന ഷാപ്പിന്റെ മറ്റൊരു ഫോട്ടോയും ഡ്രൈവര് പങ്കുവയ്ക്കുന്നുണ്ട്. പോസ്റ്റ് പൂര്ണ രൂപം സൂപ്പര് ഹിറ്റായ വാര്ത്ത പത്രത്തിലും. ഒരു അവധി ചോദിച്ചാല് തരാന് വലിയ വാലായിരുന്നവന് ഇനി വേറെ ആളെ വിളിച്ച് ഓടിക്കട്ടെ. അല്ലെങ്കില് അവന് ഓടിക്കട്ടെ. അവനൊക്കെ റിട്ടയര് ചെയ്തു കഴിയുമ്ബോള് അറ്റാക്ക് ഒന്നും വരാതെ ജീവിച്ചിരുന്നാല് വല്ലോ സ്കൂള് ബസോ, ഓട്ടോറിക്ഷയോ , ഓടിച്ച് അരി മേടിക്കേണ്ടതല്ലേ? ഒരു പ്രാക്ടീസാകട്ടെ. ഞാന് വീട്ടുകാര്യങ്ങള് നോക്കി ts no. 50 ല് ഉം പോയി സുഖിച്ച് വിശ്രമിക്കട്ടെ. യാത്രക്കാരുടെ ജീവന് ഭീഷണിയും ബസിന് നാശനഷ്ടം വരുത്തുകയും ചെയ്തെന്ന ആരോപണത്തിലാണ് ഡ്രൈവറെ സസ്പെന്ഡ് ചെയ്യാന് തീരുമാനിച്ചത്. ഇത് സംബന്ധിച്ച് ഗതാഗതമന്ത്രി ആന്റണി രാജു കെഎസ്ആര്ടിസി മാനേജിംഗ് ഡയറക്ടര്ക്ക് നല്കിയ നിര്ദേശത്തിന്റെ അടിസ്ഥാനത്തിലാണ് നടപടിയുണ്ടായിരിക്കുന്നത്. TAGS: Popular X പോസ്റ്റ് പൂര്ണ രൂപം TAGS: